
	LĒMUMS	
Ādažos, Ādažu novadā
				
2026. gada 28. maijā									Nr. 206

Par atļauju atdalīt zemes vienības detālplānojuma “Asteres” teritorijā, Garkalnē

[bookmark: _Hlk170473246]Ādažu novada pašvaldības dome izskatīja Sabiedrības ar ierobežotu atbildību “Esinvest” (reģ. Nr. 40103998964, juridiskā adrese: Krastupes iela 2, Ādaži, Ādažu nov., Latvija, LV-2164, e-pasts: siaesinvest@gmail.com turpmāk - Sabiedrība) 29.04.2026. iesniegumu (reģistrēts 29.04.2024. ar Nr. ĀNP/1-11-1/24/2678) ar lūgumu piešķirt adreses  un nekustamā īpašuma lietošanas mērķus parcelēm Nr.5, Nr.6, Nr.7, Nr.18, Nr. 19, Nr.21, Nr.22 un Nr.23 saskaņā ar detālplānojuma “Asteres” īstenošanas kārtību.
Izvērtējot ar iesniegumu saistītos apstākļus, tika konstatēts:
1. Zemes vienības ar kadastra apzīmējumiem 8044 012 0569, 8044 012 0621, 8044 012 0634, un 8044 012 0670 (turpmāk – Zemes vienības) ir nekustamā īpašuma ar kadastra Nr. 8044 012 0491 sastāvā, kas ierakstīts Ādažu pagasta zemesgrāmatas nodalījumā Nr. 100000583627 un pieder Sabiedrībai.
2. Zemes vienības atrodas detālplānojuma nekustamajam īpašumam “Asteres” (apstiprināts ar Ādažu novada domes 22.06.2021. lēmumu Nr.148 “Par nekustamā īpašuma “Asteres” detālplānojuma apstiprināšanu”, turpmāk – Detālplānojums) teritorijā.
3. Detālplānojuma sastāvā ir izstrādāts zemes gabalu sadalījuma plāns.
4. 21.07.2021. noslēgts administratīvais līgums Nr. JUR 2021-97-489 par Detālplānojuma īstenošanas kārtību nekustamajam īpašumam “Asteres”.
5. Atbilstoši detālplānojuma īstenošanas kārtībai:
5.1. Pašvaldība zemes gabalu adreses un lietošanas mērķus piešķir, parcelēm Nr. 1., Nr.2, Nr. 3, Nr. 4, Nr.7, Nr.18, Nr.19 un Nr.24, kad ir veikta 1.2. un 1.4. – 1.6. punktā noteikto objektu un ielu būvniecība līdz bruģa segumam 2. kārtā (saskaņā ar pielikumu Nr.1) un ielu būvniecība līdz bruģa segumam 1. kārtā (saskaņā ar pielikumu Nr.1) (1.8. punkts);

5.2. Pašvaldība zemes gabalu adreses un lietošanas mērķus piešķir parcelēm Nr. 5, Nr. 6, Nr.21, Nr.22 un Nr. 23, kad ir veikta 1.2.-1.6. punktā noteikto objektu un ielu būvniecība līdz bruģa segumam 3. kārtā (saskaņā ar pielikumu Nr.1) (1.9.punkts).

5.3. Tādējādi, lai varētu piešķirt zemes gabalu adreses:

5.3.1. [bookmark: _Hlk215663818]parcelēm Nr.7, Nr.18 un Nr.19, ir jābūt izbūvētai centralizētās sadzīves kanalizācijai, ūdensvadam, centrālam elektrības vadam un ielai ar bruģa segumu 1. un 2. kārtā;
5.3.2. parcelēm Nr.5, Nr.6, Nr.21, Nr.22 un Nr.23, ir jābūt izbūvētai centralizētās sadzīves kanalizācijai, ūdensvadam, centrālam elektrības vadam un ielai ar bruģa segumu 3.kārtā.

6. Ar Ādažu novada pašvaldības domes 22.02.2023. lēmumu Nr. 67 “Par nekustamā īpašuma “Asteres” detālplānojuma īstenošanas kārtības precizēšanu, Garkalne” precizēta Detālplānojuma īstenošanas kārtība un atļauts atdalīt Asteru ielu un plānoto jaunveidojamo ielu, kā arī atļaut atdalīt piecas zemes vienības, piešķirt adreses un lietošanas mērķus parcelēm Nr.1, Nr.3, Nr.10, Nr.11, Nr.12 saskaņā ar Detālplānojumu.
7. Ar Ādažu novada pašvaldības domes 25.07.2024. lēmumu Nr. 281 “Par atļauju atdalīt zemes vienības un adrešu piešķiršanu detālplānojuma “Asteres” teritorijā, Garkalne” atļauts atdalīt piecas zemes vienības, piešķirt adreses un lietošanas mērķus parcelēm Nr.8, Nr.9, Nr.13, Nr.14 un Nr.20 saskaņā ar Detālplānojuma īstenošanas kārtību.
8. [bookmark: _Hlk170472776]Saskaņā ar Detālplānojuma īstenošanas kārtības 1.6.punktu - Pašvaldība zemes gabalu adreses piešķir pēc tam, kad ir veikta 1.1. – 1.5. punktā noteikto objektu (ielu ar grants šķembu segumu, centralizētās sadzīves kanalizācijas, ūdensvada, elektroapgādes) izbūve un pēc katriem nākamajiem elektrības pieslēgumiem, kas tiek izbūvēti pēc pieprasījuma.
9. Ādažu novada būvvalde 24.05.2024. sastādījusi aktu par būves pieņemšanu ekspluatācijā (kods  24022590023000), “Par objekta Ciemats "Asteres" (pirmā kārta "0.kārta") pieņemšanu ekspluatācijā” (BIS lietas Nr. BIS-BL-360320-5446), ar kuru ekspluatācijā pieņemta ciemata “Asteres” 0.kārta ar ielu līdz šķembu segumam un pazemes komunikācijām (centralizētā sadzīves kanalizācija, ūdensvads, elektroapgāde).
10. [bookmark: _Hlk157080968]Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
11. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
12. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.
13. Nekustamā īpašuma valsts kadastra likuma 1.panta 14.punkts noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.
14. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.
15. Ministru kabineta 29.06.2021. noteikumu Nr.455 „Adresācijas noteikumi” 15.punkts noteic, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam. Pilsētu un ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai saglabā vai piešķir nosaukumu kā adreses elementu.
Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu,  Teritorijas attīstības plānošanas likuma 12.panta trešo daļu, Nekustamā īpašuma valsts kadastra likuma 1.panta 14.punktu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 9. un 15. punktu, Ādažu novada pašvaldības dome
NOLEMJ:
1. [bookmark: _Hlk170468542]Atļaut atdalīt projektētās zemes vienības Nr.5, Nr.6, Nr.7,  Nr.18, Nr. 19, Nr.21, Nr.22, Nr.23 un Nr.24 atbilstoši detālplānojuma “Asteres” grafiskās daļas plānam “Zemes ierīcības plāns”. 
2. Projektētās zemes vienības (atbilstoši detālplānojumam - Nr.5, Nr.6, Nr.7,  Nr.18, Nr. 19, Nr.21, Nr.22, Nr.23, Nr.24) līdz projektētās ielas un inženierkomunikāciju nodošanai ekspluatācijā saglabājamas nekustamā īpašuma ar kadastra Nr. 8044 012 0491 sastāvā.
3. Noteikt/mainīt nekustamā īpašuma lietošanas mērķus atbilstoši tabulai:
	Veiktā darbība
	Numerācija detālplānojumā
	Platība*, ha
	Projektētais lietošanas mērķis

	noteikšana
	Nr.5
	0,2478
	0601

	noteikšana
	Nr.6
	0,2945
	0601

	noteikšana
	Nr.7
	0,2189
	0601

	noteikšana
	Nr.18
	0,2032
	0601

	noteikšana
	Nr. 19
	0,2094
	0601

	noteikšana
	Nr. 21
	0,2364
	0601

	noteikšana
	Nr. 22
	0,1629
	0601

	noteikšana
	Nr. 23
	0,2983
	0601

	noteikšana
	Nr. 24
	0,1886
	0601


[bookmark: _Hlk170468440][bookmark: _Hlk166232791]* vairāk vai mazāk, cik tiks konstatēts pēc instrumentālās uzmērīšanas dabā
0601- Individuālo dzīvojamo māju apbūve.
4. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā. 
5. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
6. Lēmuma izpildes kontroli veikt pašvaldības izpilddirektora vietniecei.
7. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.
Pielikumā: Atdalāmo zemes vienību plāns uz 1 lp.



Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

